ZAPISNIK
[bookmark: _Hlk80603438]3. sjednice Vijeća Mjesnog odbora „Knez Mislav“ održane dana 20. kolovoza 2021. s početkom u 17:30 sati u prostorijama Mjesnog odbora „Knez Mislav“, Domagojeva 8

NAZOČNI ČLANOVI VIJEĆA: Iva Janeš, Vera Krnajski Hršak, Andrea Nothig Šarić, Žarka Rogić, Kristina Vačevski 

Predsjednica Vijeća MO „Knez Mislav“ Žarka Rogić (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane.
Zapisnik 2. sjednice Vijeća Mjesnog odbora „Knez Mislav“ održane dana 9. srpnja 2021.  jednoglasno je prihvaćen.

Na prijedlog predsjednice Vijeća, bez rasprave, jednoglasno, utvrđuje se sljedeći

DNEVNI RED:

1. [bookmark: _Hlk80603588]Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora, mišljenja, traži se
2. [bookmark: _Hlk80604438]Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, traži se
3. Prijedlog Zaključka o podizanju Spomenika slovenskom pjesniku dr. Francu Prešernu, mišljenje, traži se
4. Izvješće s 1. Koordinacije predsjednika Vijeća Gradske četvrti s predsjednicima Vijeća Mjesnih odbora
5. Dogovor o načinima komunikacije s građanima na području MO „Knez Mislav“
6. Pitanja i prijedlozi


[bookmark: _Hlk80603858]AD 1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora, mišljenja, traži se
Vijeće mjesnog odbora razmotrilo je Prijedlog i obrazloženje Odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora, koje je Gradski ured za mjesnu samoupravu dostavio Vijeću mjesnih odbora na mišljenje pod poslovnim brojem KLASA: 021-05/21-01/284, URBROJ: 251-01-21/04-21-2, od 19. srpnja 2021.
VMO „Knez Mislav“ jednoglasno donosi

ZAKLJUČAK
o prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

1. Vijeće MO „Knez Mislav“ daje pozitivno mišljenje na Odluku o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.

2. Ovaj će zaključak biti dostavljen Vijeću Gradske četvrti Donji grad.

AD 2.  	Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, traži se
Vijeće mjesnog odbora razmotrilo je Prijedlog i obrazloženje Odluke o izmjenama i dopunama Odluke o davanju u zakup i na drugo korištenje površina javne namjene, koju je Gradski ured za mjesnu samoupravu dostavio Vijeću mjesnih odbora na mišljenje pod poslovnim brojem KLASA: 026-02/21-01/1, URBROJ: 251-03-02-21-17, od 20. srpnja 2021.
VMO „Knez Mislav“ jednoglasno donosi

ZAKLJUČAK
o prijedlogu Odluke o izmjenama i dopunama Odluke o davanju u zakup i na drugo korištenje površina javne namjene

1. Vijeće MO „Knez Mislav“ daje pozitivno mišljenje na Odluku o izmjenama i dopunama Odluke o davanju u zakup i na drugo korištenje površina javne namjene.

2. Ovaj će zaključak biti dostavljen Vijeću Gradske četvrti Donji grad.

AD 3. Prijedlog Zaključka o podizanju Spomenika slovenskom pjesniku dr. Francu Prešernu, mišljenje, traži se
Vijeće mjesnog odbora razmotrilo je Prijedlog Zaključka o podizanju Spomenika slovenskom pjesniku dr. Francu Prešernu, kojeg je Gradski ured za mjesnu samoupravu dostavio Vijeću mjesnih odbora na mišljenje pod poslovnim brojem KLASA: 026-02/21-01/1, URBROJ: 251-03-02-21-18, od 27. srpnja 2021.
[bookmark: _Hlk80605510]VMO „Knez Mislav“ jednoglasno donosi

ZAKLJUČAK
o prijedlogu Zaključka o podizanju Spomenika slovenskom pjesniku dr. Francu Prešernu

1. Vijeće MO „Knez Mislav“ daje pozitivno mišljenje na Zaključak o podizanju Spomenika slovenskom pjesniku dr. Francu Prešernu.

2. Ovaj će zaključak biti dostavljen Vijeću Gradske četvrti Donji grad.

AD 4.  Izvješće s 1. Koordinacije predsjednika Vijeća Gradske četvrti s predsjednicima Vijeća Mjesnih odbora
Predsjednica Vijeća izvijestila je vijećnice o temama o kojima se raspravljalo na 1. Koordinaciji predsjednika Vijeća Gradske četvrti s predsjednicima Vijeća Mjesnih odbora održanoj 12. srpnja 2021., s Dnevnim redom:
1.  Upoznavanje s radom
2 . Pitanja i prijedlozi
Nakon rasprave o predmetnim temama VMO „Knez Mislav“ jednoglasno donosi

ZAKLJUČKE:
1. Tjedne operative planove Čistoće, Zrinjevca i VIO-a, potrebno je dostaviti MO-a najkasnije tjedan dana ranije, kako bi se moglo odgovoriti na upite građana i utvrditi je li provedba planova provedena pravodobno.
2. Potrebno je što prije uspostaviti kontakte s komunalnim redarima i službama za održavanje čistoće.

AD 5.  Dogovor o načinima komunikacije s građanima na području MO „Knez Mislav“
S ciljem što bolje komunikacije s građanima na području MO osim kontakta putem e-mail adrese: mo_knez mislav@zagreb.hr od 1. listopada 2021.:
· Pokrenut će se facebook stranica MO isključivo kao novi obavještajni medij
· Uvest će se dežurstva vijećnica u prostorijama MO, prvi utorak u mjesecu od 17:00 do 19:00 sati i druga srijeda u mjesecu od 10:00 do 12:00 sati
· Razmotrit će se mogućnosti postavljanja poštanskog sandučića

AD 6.  Pitanja i prijedlozi
1. U vezi javljanja na javni poziv za iskazivanje interesa za članstvo u školskim odborima i odborima učeničkih domova, utvrđeno je da nitko od vijećnica nema interesa za javljanje.

2. [bookmark: _Hlk80607295]Na temelju odobrenja za privremeno korištenje prostora MO „Knez Mislav“, Kneza Borne 9, dobivenih od Gradski ured za mjesnu samoupravu Donji grad utvrđeno je, da deset korisnika ima važeće ugovore s rokom do prosinca 2021., odnosno do veljače 2022. 
Budući da će se u prostorijama MO „Knez Mislav“, Kneza Borne 9, provoditi popis stanovništva od 27. rujna do 17. listopada 2021., planirani sastanak s korisnicima prostora održat će se krajem listopada. Kako je zaključeno na 2. sjednici Vijeća MO „Knez Mislav“, cilj je utvrditi postoji li mogućnost bolje iskoristivosti prostora i stavljanje prostora maksimalno u funkciju, na korist građana na području MO-a.
Također je u planu promijeniti dan i vrijeme u kojem će stranka Zagreb je naš koristiti prostor za svoje potrebe.
 

Sjednica je završena u 18:30 sati.

KLASA: 026-02/21-002/1273
URBROJ: 251-06-11-105-21-2
Zagreb, 20. kolovoza 2021.


									PREDSJEDNICA
								      Vijeća MO „Knez Mislav“

[bookmark: _GoBack]									   Žarka Rogić, v.r.
